Opptøyer i gatene i Athen.
**Opptøyene i Hellas** startet 6. desember 2008 da en gresk politivakt, Epaminondas Korkoneas (gresk: Επαμεινώνδας Κορκονέας), skjøt og drepte den 15 år gamle Alexandros Grigoropoulos (gresk: Αλέξανδρος Γρηγορόπουλος) i Exarcheia i Aten, etter at politiet og en gruppe av ungdommer kom i konflikt. Denne hendelsen resulterte i enorme demonstrasjoner over hele byen, med hundrevis av engasjerte demonstranter. Demonstrasjonene spredte seg til flere andre byer, inkludert Thessaloniki, Hellas' nest største by. 

Den 8. desember 2008 ble det også opptøyer og demonstrasjoner utenfor Hellas, blant annet på Kypros, i hovedstaden Nikosia og den vestlige byen Páfos.

Avisen *Kathimerini* mente opptøyene var det verste Hellas har sett siden gjenopprettelsen av demokratiet i 1974.

Bakgrunn
--------

Ifølge vitner var den drepte, Alexandros Grigoropoulos, med på feiringen av en venns navnedag, og drapet ble gjennomført uten provokasjon. En amatørvideo viste ingen konflikt mellom ungdommer og politiet. Politiet uttalte at tenåringen ble drept i det de trodde det var et forsøk på å kaste en bombe mot et politikjøretøy, som var under beleiring av rundt 30 ungdommer.
Opptøyene spredte seg raskt til andre steder i Hellas, som blant annet Thessaloniki, Ioannina, Komotini, Patras, Tripoli, Volos, Trikala, Mytilene, Agrinio, Kavala, Korfu, Piraeus, Chania, Heraklion, Rhodos, Karditsa, Lamia, Stylida, Drama, Xanthi, Lagkadas, Kozani, Alexandroupoli og Larisa. Rundt 24 politimenn ble skadet, en alvorlig, og 31 butikker, 9 banker og 25 biler ble skadet eller brent. Befolkningen var i sjokk, etter tre dager med opptøyer og bråk, da spesielt i Aten, der demonstrantene blant annet satte fyr på juletreet foran nasjonalforsamlingen i den greske hovedstaden.

Opptøyer
--------

Tzavellagata hvor Alexandros ble skutt.
Etter en rolig periode i opptøyene morgenen 7. desember beveget demonstrantene seg til politiets hovedkvarter på Alexandras Avenue. Den rolige perioden varte ikke lenge før demonstranter begynte å kaste molotovcocktail mot politiet, og politiet svarte med tåregass. Under disse opptøyene ble flere butikker angrepet, mens et supermarked og et bilfirma ble satt i full fyr, ifølge politiet og vitner. Sammenstøt brøt også ut i nærheten av det greske parlamentet, med blant annet steinkasting mot politiet. Kjøretøyer som tilhører greske TV-stasjoner ble også skadet. En leilighet måtte evakueres som følge av brann. I mellomtiden fortsatte opptøyene i de tidligere nevnte greske byene. I Thessaloniki ble det gjort forsøk på å storme politistasjonen.
Protestantene har søkt tilflukt på universiteter ettersom politiet blir utestengt fra å gå inn i lokalene.

Bestemmelse av retten
---------------------

11. oktober ble Korkoneas funnet skyldig i overlagt drap mens politivakten han var sammen med ble funnet skyldig i medvirkning. Korkoneas ble dømt til livsvarig fengsel, mens den andre vakten ble dømt til ti år i fengsel.
.

Referanser
----------

1. ↑  
«Συμπλοκές νεαρών με αστυνομικούς σε Λευκωσία και Πάφο» **(gresk)**. Phileleftheros. 8. desember 2008. Besøkt 8. desember 2008.
2. ↑  
«Νέες μαρτυρίες» **(gresk)**. MEGA Channel. [*død lenke*]
3. ↑  
««Τον είδαμε να ρίχνει εν ψυχρώ»» **(gresk)**. Arkivert fra originalen 8. desember 2008.
4. ↑  
«Σοκάρουν οι μαρτυρίες» **(gresk)**. Mega Channel. 7. desember 2008. Arkivert fra originalen 8. desember 2008. Besøkt 8. desember 2008.
5. 1 2 3  
«Riots continue across Greece after teen killed by police» **(engelsk)**. CNN. 7. desember 2008. Besøkt 8. desember 2008.
6. ↑  
«Grecia, battaglia a Patrasso» **(italiensk)**. Repubblica Radio TV. 8. desember 2008. Besøkt 8. desember 2008.
7. ↑  «Χιονοστιβάδα διαμαρτυριών για το θάνατο του 16χρονου μαθητή» **(gresk)**. In.gr. 8. desember 2008. Arkivert fra originalen 9. desember 2008. Besøkt 8. desember 2008.
8. ↑  
«Καζάνι που βράζει" η Αθήνα Οργή και οδύνη σε Ελλάδα, Κύπρο και Βερολίνο» **(gresk)**. iKypros. 8. desember 2008. Arkivert fra originalen 13. desember 2008. Besøkt 8. desember 2008.
9. ↑  
«Greece braced for further protest» **(engelsk)**. BBC. 8. desember 2008. Besøkt 8. desember 2008.
10. ↑  
«Grekerne i sjokk etter tre dager med gatekamper». ABC Nyheter. 8. desember 2008. Besøkt 12. desember 2008.
11. ↑  
«Greek police shooting sparks riot» **(engelsk)**. BBC. 7. desember 2008. Besøkt 8. desember 2008.
12. ↑  
«Politimann funnet skyldig i drap på 15-åring». ABC Nyheter. 11. oktober 2010. Arkivert fra originalen 15. oktober 2010. Besøkt 25. desember 2008.
13. ↑  
«Officer given life for boy's murder in Greek riot case» **(engelsk)**. BBC News. 11. oktober 2010. Besøkt 25. desember 2008.

Eksterne lenker
---------------

* (en) 2008 Greek riots – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |